CELEX: 31987R2968
Language: el
Date: 1987-09-29 00:00:00
Title: Κανονισμός (ΕΟΚ) αριθ. 2968/87 του Συμβουλίου της 29ης Σεπτεμβρίου 1987 που τροποποιεί τον κανονισμό (ΕΟΚ) αριθ. 3094/86 για τη θέσπιση ορισμένων τεχνικών μέτρων διατήρησης των αλιευτικών πόρων

Avis juridique important

|

31987R2968

Κανονισμός (ΕΟΚ) αριθ. 2968/87 του Συμβουλίου της 29ης Σεπτεμβρίου 1987 που τροποποιεί τον κανονισμό (ΕΟΚ) αριθ. 3094/86 για τη θέσπιση ορισμένων τεχνικών μέτρων διατήρησης των αλιευτικών πόρων  

Επίσημη Εφημερίδα αριθ. L 280 της 03/10/1987 σ. 0001 - 0002 Φινλανδική ειδική έκδοση: Κεφάλαιο 4 τόμος 3 σ. 0046  Σουηδική ειδική έκδοση: Κεφάλαιο 4 τόμος 3 σ. 0046 

***** ΚΑΝΟΝΙΣΜΟΣ (ΕΟΚ) αριθ. 2968/87 ΤΟΥ ΣΥΜΒΟΥΛΙΟΥ  της 29ης Σεπτεμβρίου 1987  που τροποποιεί τον κανονισμό (ΕΟΚ) αριθ. 3094/86 για τη θέσπιση ορισμένων τεχνικών μέτρων διατήρησης των αλιευτικών πόρων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 για τη θέσπιση ενός κοινοτικού συστήματος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι το άρθρο 2 του κανονισμού (ΕΟΚ) αριθ. 170/83 ορίζει ότι τα μέτρα διατήρησης που είναι αναγκαία για την πραγματοποίηση των στόχων που καθορίζονται στο άρθρο 1 του εν λόγω κανονισμού καθορίζονται βάσει των διαθέσιμων επιστημονικών συστάσεων·  ότι ο κανονισμός (ΕΟΚ) αριθ. 3094/86 (2), όπως τροποποιήθηκε από τον κανονισμό (ΕΟΚ) αριθ. 4026/86 (3), καθορίζει τους γενικούς κανόνες για την αλιεία και την εκφόρτωση των βιολογικών πόρων που βρίσκονται στα ύδατα της Κοινότητας·  ότι, δεδομένων των τελευταίων επιστημονικών συστάσεων, θα πρέπει να προβλεφθεί αύξηση του μεγέθους των ματιών για την αλιεία στη Μάγχη·  ότι οι τροποποιήσεις των κανόνων που διέπουν την αλιεία στο Skagerrak και το Kattegat, που αποτέλεσαν αντικείμενο συμφωνίας μεταξύ των αντιπροσωπειών της Κοινότητας, της Νορβηγίας και της Σουηδίας θα πρέπει να εφαρμοσθούν· ότι, κατά συνέπεια, θα πρέπει να θεσπισθούν διατάξεις για την αύξηση του μεγέθους των ματιών για τα αλιευτικά δίχτυα που χρησιμοποιούνται στο Skagerrak και Kattegat για όλα τα επιτρεπόμενα είδη-στόχους, τις γαρίδες του Βορρά (Pandalus borealis) και τις γκρίζες γαρίδες (Crangon spp. και Leander adspersus),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3094/86 τροποποιείται ως εξής:  1. Στο άρθρο 2, η παράγραφος 8 διαγράφεται.  2. Στο παράρτημα Ι, οι καταχωρίσεις για τις ακόλουθες γεωγραφικές ζώνες:  - Μάγχη (διαιρέσεις CIEM VII d, e),  - Skagerrak και Kattegat για όλα τα επιτρεπόμενα είδη-στόχους,  - Skagerrak και Kattegat για τις γαρίδες (Pandalus borealis),  - Skagerrak και Kattegat πέραν των τεσσάρων μιλίων από τις γραμμές βάσης για τις γαρίδες (Crangon spp. και Leander adspersus),  αντικαθίστανται από τις καταχωρίσεις που περιλαμβάνονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1987.  Για το Συμβούλιο  Ο Πρόεδρος  L. GAMMELGAARD  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 288 της 11. 10. 1986, σ. 1.  (3) ΕΕ αριθ. L 376 της 31. 12. 1986, σ. 1.  ΠΑΡΑΡΤΗΜΑ  1.2.3.4.5.6.7 //  //  //  //  //  //  //  // Περιοχή   // Γεωγραφική ζώνη   // Πρόσθετες προϋποθέσεις   // Ελάχιστο  μέγεθος  ματιών (mm)   // Επιτρεπόμενα είδη-στόχοι   // Ελάχιστο  ποσοστό  ειδών-στόχων   // Μέγιστο  ποσοστό  προστατευο-  μένων ειδών   //    //   //   //   //   //   //   // 2  // Μάγχη  (διαιρέσεις CIEM VII d και e)   // Μέχρι τις 31 Δεκεμβρίου 1988   // 75   // Όλα   //  // 100   //   //   // Από την 1η Ιανουαρίου 1989   // 80  // Όλα   //   // 100   //   // Skagerrak και Kattegat   // Μέχρι τις 31 Δεκεμβρίου 1988   // 80   // Όλα   //   // 100   //   //   // Από την 1η Ιανουαρίου 1989   // 90   // Όλα   //   // 100   //   // Skagerrak και Kattegat   // Μέχρι τις 31 Δεκεμβρίου 1988  // 30   // Γαρίδες  (Pandalus borealis)   // 20   // 50   //   //   // Από την 1η Ιανουαρίου 1989   // 35   // Γαρίδες  (Pandalus borealis)   // 20   // 50   //   // Skagerrak και Kattegat πέραν των 4 μιλίων από τις γραμμές βάσης   // Μέχρι τις 31 Δεκεμβρίου 1988   // 30   // Γαρίδες  (Grangon spp. και Leander adspersus)   // 20   // 50   //  //   // Από την 1η Ιανουαρίου 1989   // 35   // Γαρίδες  (Grangon spp. και Leander adspersus)   // 20   // 50   //  //   //   //   //   //   //